Estrechu de Xibraltar

L'estrechu de Xibraltar ye un estrechu que coneuta l'océanu Atlánticu y el mar Mediterraneu, y separta la España peninsular y Xibraltar, n'Europa, de Marruecos y la ciudá española de Ceuta, n'África. El so nome vien-y del Peñón de Xibraltar, un macizu rocosu xuníu por un ismu a la Península Ibérica que a la so vegada recibió esi nome a partir de la espresión árabe Jebel Tariq (el monte de Tariq) n'honor de Tariq ibn Ziyad, xeneral bereber que, tres de desembarcar nelli, dirixó la conquista musulmana de la Península Ibérica (sieglu VIII). L'estrechu ye conocíu n'árabe como Bab Al Maghrib (باب المغرب), la puerta del Oeste. Na Edá Media los musulmanes nomábenlu Al-Zuqaq, la Canal, mentantu que pa los romanos yera Fretum Gatitanum, l'estrechu de Cádiz, y nel mundu antiguu les Columnes d'Hércules (en griegu clásicu: αἱ Ἡράκλειοι στῆλαι).Strabo Geographia 3.5.5. .

Europa y África tán separtaes por una distancia mínima de 14,3 km nel puntu más estrechu del estrechu, que tien una fondura d'ente 300 y 900 mRobinson, Allan Richard y Paola Malanotte-Rizzoli, Ocean Processes in Climate Dynamics: Global and Mediterranean Examples. Springer, 1994, p. 307, ISBN 0-7923-2624-5.. Hai barcos que crucien varies vegaes al día l'estrechu, que la so oriella española ta protexida embaxu la figura de parque natural (Parque natural del Estrecho).

 Referencies 

Categoría:Xeografía